wannaphong/clean_thaiwikipedia huggingface dataset:
# สกูบี้-ดู ผจญภัยไซเบอร์สเปซ
สกูบี้-ดู ผจญภัยไซเบอร์สเปซ  เป็นภาพยนตร์แอนิเมชันหนังแผ่นแนวนวนิยายการ์ตูนวิทยาศาสตร์ ลึกลับในปี ค.ศ. 2001 และเป็นภาพยนตร์ชุดที่สี่ของซีรีส์ สกูบี้-ดู โดยมีเรื่องราวเกี่ยวกับวัยรุ่นสี่คน แชกกี, เฟรดดี, แดฟนี, เวลมา และสุนัขพันธุ์เกรตเดนสีน้ำตาล สกูบี้-ดู ที่ถูกดูดเข้าไปในเกมซึ่งอิงจากการไขปริศนาของพวกเขา และจะกลับสู่โลกได้ก็ต่อเมื่อพวกเขาผ่านด่านในเกมทั้งหมด โดยมีไวรัสคอมพิวเตอร์มาขัดขวางในแต่ละด่าน

วิดีโอเกมจากภาพยนตร์เรื่องนี้ ใช้ชื่อว่า สกูบี้-ดู ผจญภัยไซเบอร์สเปซ เช่นเดียวกับภาพยนตร์ ตัวเกมจัดจำหน่ายโดยบริษัททีเอชคิวในปี ค.ศ. 2001 ในระบบเพลย์สเตชันและเกมบอยอัดวานซ์ 

 ผู้ให้เสียงพากย์ 
สกอตต์ อินเนส พากย์เสียงเป็น สกูบี้-ดู, แชกกี โรเจอส์, ไซเบอร์สกูบี้-ดู, ไซเบอร์แชกกี และครีปเปอร์
แฟรงก์ เวลเกอร์ พากย์เสียงเป็น เฟรด โจนส์, ไซเบอร์เฟรด และนักรบในสมัยโรมัน
เกรย์ ดีไลล์ พากย์เสียงเป็น แดฟนี เบลกและไซเบอร์แดฟนี
บี. เจ. วอร์ด พากย์เสียงเป็น เวลมา ดิงค์ลีย์และไซเบอร์เวลมา
โจ อลาสคีย์ พากย์เสียงเป็น เจ้าหน้าที่เวมบลีย์
ทอม เคน พากย์เสียงเป็น เอริก ชเตาเฟิน
บ็อบ เบอร์เกน พากย์เสียงเป็น ศาสตราจารย์คอฟแมน
ไมค์กี เคลลีย์ พากย์เสียงเป็น บิล แม็กเลอมอร์
แกรี สเตอร์กิส พากย์เสียงเป็น ไวรัสคอมพิวเตอร์
เกล็น ชาดิกซ์ พากย์เสียงเป็น ปีศาจน้ำมันดิน
ไมเคิล แบรนดอน พากย์เสียงเป็น โครงกระดูก
# พระธรรมไตรโลก (ชื่น)
พระธรรมไตรโลก  นามเดิม ชื่น เป็นพระภิกษุเถรวาทชาวไทย อดีตเจ้าอาวาสวัดหงส์รัตนารามราชวรวิหาร และอดีตสมเด็จพระสังฆราชไทยพระองค์ที่ 3 แห่งกรุงธนบุรี

 ประวัติ 
พระธรรมไตรโลก มีนามเดิมว่า ชื่น เป็นชาวเมืองแกลง มีสมณศักดิ์เป็นพระครูสุธรรมธีรราชมหามุนี เจ้าคณะเมืองระยอง ภายหลังจากสมเด็จพระเจ้ากรุงธนบุรีทรงสถาปนากรุงธนบุรีจึงได้ย้ายมาจำพรรษาในกรุงธนบุรี ดำรงสมณศักดิ์ที่พระโพธิวงศ์ เป็นเจ้าอาวาสวัดหงส์รัตนารามราชวรวิหารต่อมาได้รับการสถาปนาเป็นสมเด็จพระสังฆราช แทนสมเด็จพระสังฆราช (ศรี) ที่ถูกถอดจากสมณศักดิ์

สมเด็จพระสังฆราชชื่น เป็นพระสงฆ์ที่รอบรู้และแตกฉานในพระไตรปิฎกระดับดีเยี่ยม แม้ภายหลังจะถูกปลดออกจากตำแหน่งสมเด็จพระสังฆราช ก็ยังมีรายชื่อเป็นผู้ชำระพระอภิธรรมปิฎกในส่วนปรมัตถ์ในรัชสมัยพระบาทสมเด็จพระพุทธยอดฟ้าจุฬาโลกมหาราช และยังได้ดำรงตำแหน่งเจ้าอาวาสวัดหงส์รัตนารามราชวรวิหารจนถึงแก่มรณภาพ

 สมเด็จพระสังฆราช 
พ.ศ. 2324 อันเป็นปีสุดท้ายแห่งรัชกาลสมเด็จพระเจ้ากรุงธนบุรี สมเด็จพระสังฆราช (ศรี) ได้ถูกถอดจากตำแหน่งเนื่องจากได้ถวายวิสัชนาร่วมกับ พระพุฒาจารย์ วัดบางหว้าน้อย (วัดอมรินทราราม) และพระพิมลธรรม วัดโพธาราม เรื่องพระสงฆ์ปุถุชนไม่ควรไหว้คฤหัสถ์ที่เป็นอริยบุคคล เนื่องจากคฤหัสถ์เป็นหินเพศต่ำ พระสงฆ์เป็นอุดมเพศที่สูง เพราะทรงผ้ากาสาวพัสตร์และพระจาตุปาริสุทธิศีลอันประเสริฐ ดังความว่า

“ถึงมาตรว่าคฤหัสถ์เป็นพระโสดาก็ดี แต่เป็นหินเพศต่ำ อันพระสงฆ์ถึงเป็นปุถุชน ก็ตั้งอยู่ในอุดมเพศอันสูง เหตุทรงผ้ากาสาวพัสตร์ และพระจตุปาริสุทธิศีลอันประเสริฐ ซึ่งจะไหว้นบคฤหัสถ์ อันเป็นพระโสดานั้นก็บ่มิควร”

ข้อวิสัชนาดังกล่าวนี้ไม่ต้องพระทัยสมเด็จพระเจ้ากรุงธนบุรี พระองค์จึงให้ถอดเสียจากตำแหน่งพระสังฆราช ลงมาเป็นพระอนุจร (พระธรรมดา) แล้วทรงตั้งพระโพธิวงศ์ เป็นสมเด็จพระสังฆราช และตั้งพระพุทธโฆษาจารย์ เป็นพระวันรัต

เมื่อเจ้าพระยามหากษัตริย์ศึกทรงปราบดาภิเษกขึ้นเป็นพระบาทสมเด็จพระบรมราชาธิราชรามาธิบดีเมื่อ พ.ศ. 2325 แล้ว ก็โปรดให้ถอดยศสมเด็จพระสังฆราช (ชื่น) วัดหงส์ฯ ลงเป็นพระธรรมธิราราชมหามุนี ทั้งนี้ทรงมีพระปรารภว่า "มีความรู้มาก เสียดายแต่ว่ามีสันดานสอพลอ" จากนั้นก็โปรดสถาปนาพระอาจารย์ศรี วัดระฆังโฆสิตาราม ขึ้นดำรงสมณฐานันดรศักดิ์ที่ "สมเด็จพระสังฆราช" อีกคำรบหนึ่ง จึงเป็นว่า พระสังฆราช (ศรี) วัดระฆัง ได้เป็นสังฆราชสองหน พระพุทธาจารย์และพระพิมลธรรมนั้น ก็ทรงโปรดให้คืนครองสมณศักดิ์และตำแหน่งดังเดิม และโปรดให้กลับครองวัดเก่าที่เคยสถิต

 สมณศักดิ์ 
 "ไม่ปรากฏ" ได้รับพระราชทานสมณศักดิ์เป็นพระครูสัญญาบัตรที่ พระครูสุธรรมธีรราชมหามุนี
 พ.ศ. 2311 ได้รับพระราชทานสมณศักดิ์เป็นพระราชาคณะที่ พระโพธิวงศ์
 พ.ศ. 2324 ได้รับพระราชทานเลื่อนสมณศักดิ์เป็นสมเด็จพระสังฆราชพระองค์ที่ 3 แห่งกรุงธนบุรี
 พ.ศ. 2325 ได้รับพระราชทานลดสมณศักดิ์ลงเป็นพระราชาคณะที่ พระธรรมธิราราชมหามุนี ว่าที่พระพนรัตน
 พ.ศ. 2330 ได้รับพระราชทานลดสมณศักดิ์ลงเป็นพระราชาคณะที่ พระธรรมไตรโลก
# พรรณนิภา เครือนวล
พรรณนิภา จิระศักดิ์ ชื่อเล่น ไก่ เป็นที่รู้จักในชื่อ ไก่ พรรณนิภา เป็นนักร้องหญิงชาวไทย เป็นชาวจังหวัด เชียงใหม่ ตั้งแต่กำเนิด มีพี่น้องจำนวน 4 คน ซึ่งเธอเป็นบุตรคนสุดท้อง 
พรรณนิภาเธอโด่งดังอย่างสุดขีดในปี พ.ศ. 2537 จากเพลง "กุหลาบแดง" ซึ่งแปลมาจากเพลงจีนกลาง 九佰九拾九朵玫瑰 (กุหลาบเก้าร้อยเก้าสิบเก้าดอก) ของไถ เจิ้งเซียว

 ประวัติ 
ไก่ พรรณนิภา เริ่มต้นก่อนเข้าสู่วงการเพลงจากการเป็นนักร้องประจำตามผับและโรงแรมต่าง ๆ ในเชียงใหม่ จนได้มาร้องประจำอยู่ที่ โรงแรมเชียงอินทร์ และ โรงแรมแม่ปิง จากนั้นได้มาเจอกับพี่ชายของ พรพจน์ อันทนัย ซึ่งพี่ชายอาจารย์ได้มาเที่ยวฟังเพลงที่นี่ และชื่นชอบในน้ำเสียงของไก่ พรรณนิภา จึงได้มีการพูดคุยกันว่า มีน้องชายเป็นนักแต่งเพลง ซึ่งแต่งให้นักร้องดังมาแล้วหลายอัลบั้ม และขายได้เป็นหลักล้านทุกอัลบั้ม หลังจากคุยกันแล้ว ได้ติดต่อกับ อ.พรพจน์ และนัดไปเทสท์เสียงร้องที่กรุงเทพฯ ได้ผลเป็นที่น่าพอใจ จึงได้ทำสัญญาว่าจ้างกันตอนต้นปี 2537 เป็นต้นมา

จึงได้เกิดอัลบั้มแรกขึ้นคืออัลบั้ม "รักเกินร้อย" ที่มีเพลงกุหลาบแดงอยู่ในอัลบั้มนี้ด้วย และได้วางแผงตอนปลายปี 2537 จนโด่งดังมาถึงทุกวันนี้ งานชุด รักเกินร้อย ของไก่ พรรณนิภานอกจากเพลงกุหลาบแดงแล้วยังมีเพลงอื่น ๆ อีกที่มีความเพราะไม่แพ้กันไม่ว่าจะเป็น รักเกินร้อย, ปล่อยฉันไป และเพลง ตื่นเสียที ฯลฯ สร้างยอดขายสูงถึง 2 ล้านตลับไก่ พรรณนิภา ตำนานรักดอกกุหลาบแดง

ต่อด้วยอัลบั้มชุดที่ 2 “เสียงคลื่นยังเหมือนเดิม” ในปี พ.ศ. 2540 ก็ได้รับความนิยมเช่นกัน แต่น้อยกว่าอัลบั้มแรก โดยมีเพลงฮิต ได้แก่ เพลง เสียงคลื่นยังเหมือนเดิม, ลมพัดทราย, หมื่นคำขอโทษ เป็นต้น ซึ่งอัลบั้มชุดนี้มียอดขาดประมาณ 7 แสนชุด

และยังคงออกอัลบั้มอย่างต่อเนื่อง ซึ่งส่วนใหญ่จะเป็นเพลงแนวลูกกรุง พื้นเมือง โฟล์คซอง ซึ่งส่วนใหญ่จะเป็นเพลงคัฟเวอร์ ซึ่งก็ได้รับความนิยมเช่นกัน แต่เป็นความนิยมเฉพาะกลุ่ม

 ชีวิตส่วนตัว 
ปัจจุบัน ไก่ พรรณนิภา ยังคงรับงานร้องเพลงตามอีเวนท์ คอนเสิร์ต งานเลี้ยง ร้านอาหาร ทั่วประเทศอย่างต่อเนื่อง และยังคงรับงานเบื้องหน้าอยู่เรื่อย ๆ ตามความเหมาะสม ปัจจุบันเป็นนักร้องนำของ “ร้านบ้านไร่ยามเย็น (Baanria Yarmyen)” ตำบลฟ้าฮ่าม อำเภอเมืองเชียงใหม่ จังหวัดเชียงใหม่ ซึ่งเป็นร้านอาหารภาคเหนือ โดยจะร้องทุกวัน พฤหัสฯ-ศุกร์-เสาร์ เวลา 20.00-21.00 น.

 ผลงาน 

 อัลบั้มเดี่ยว 

 รักเกินร้อย (2537) (เลปโส้)
 เสียงคลื่นยังเหมือน (2540) (เลปโส้)
 สาวเชียงใหม่ (2540) (เลปโส้)
 สาวเจียงฮาย (2540) (เลปโส้)
 เทวดาเดินดิน (2541) (เลปโส้)
 ทัศนาจร (2541) (เลปโส้)
 รำวงสาวบ้านแต้ (2542) (เลปโส้)
 สาละวันรำวง (2542) (เลปโส้)
 ว.ค. รอรัก (2542) (เลปโส้)
 คู่รัก (2542) (เลปโส้)
 ชีวิตกับความหวัง (2542) (เลปโส้)
 เฉลิมกรุง (2542) (เลปโส้)
 เฉลิมไทย (2542) (เลปโส้)
 สวรรค์บนดอย (2543) (เลปโส้)
 สนามอารมณ์ (2544) (เลปโส้)
 ตะวันชิงพลบ (2544) (เลปโส้)
 BYE BYE กรุงเทพ (2545) (เลปโส้)
 MTV Design (2547) (เลปโส้)
 รักข้ามขอบฟ้า (2547) (เลปโส้)
 ดอกไม้มาฝาก (2547) (เลปโส้)
 สาวล้านนา (เลปโส้)
 เสาอากาศทองคำ (เลปโส้)
 แผ่นเสียงทองคำ (เลปโส้)
 เพชรอมตะ (เลปโส้)
 รักเธอไม่มีวันหยุด (2553) (เลปโส้)

 อัลบั้มพิเศษ 

 ซิดี้เลดี้ กระชากวัย (เลปโส้)
 ซิดี้เลดี้ สะดุดขาไมค์ (เลปโส้)
 Remember Five (2552)
 อีกนิดนึง (Once & Once More) (2554) (เลปโส้)

 เพลงประกอบละคร/ภาพยนตร์ 
กุหลาบแดง (เพลงประกอบภาพยนตร์ กระสือวาเลนไทน์) (2548)
ลาบขมส้มป่อย (เพลงประกอบภาพยนตร์ ส้มป่อย) (2564)
# ตำบลนาชุมแสง
ตำบลนาชุมแสง อาจหมายถึง
 ตำบลนาชุมแสง อำเภอภูเวียง จังหวัดขอนแก่น
 ตำบลนาชุมแสง อำเภอทุ่งฝน จังหวัดอุดรธานี
# คณะวิทยาการเรียนรู้และศึกษาศาสตร์ มหาวิทยาลัยธรรมศาสตร์
คณะวิทยาการเรียนรู้และศึกษาศาสตร์ มหาวิทยาลัยธรรมศาสตร์ (อังกฤษ: Faculty of Learning Sciences and Education, Thammasat University) ก่อตั้งขึ้นเป็นคณะวิชาลำดับที่ 19 ของมหาวิทยาลัยธรรมศาสตร์ เมื่อวันที่ 29 กันยายน พ.ศ. 2557สำนักงานสภามหาวิทยาลัยธรรมศาสตร์, มติย่อรายงานการประชุมสภามหาวิทยาลัย ครั้งที่ 9/2557 , สืบค้นเมื่อ 8  เมษายน 2560 รับผิดชอบการพัฒนาบุคลากรทางการเรียนรู้และการศึกษาที่เป็นผู้นำการเปลี่ยนแปลง โดยมุ่งจัดการเรียนการสอนในระดับปริญญาตรี ปริญญาโท ปริญญาเอกและนานาชาติ เพื่อสร้างพื้นที่การเรียนรู้ที่ผสมผสานศาสตร์และศิลป์ด้านต่าง ๆ เข้าด้วยกัน เพื่อให้ผู้เรียนสามารถเข้าใจความหมายของการเรียนรู้และการศึกษาจากหลากหลายสาขาวิชา คณะวิทยาการเรียนรู้ฯ มหาวิทยาลัยธรรมศาสตร์เป็นมหาวิทยาลัยแรกในประเทศไทยที่มีการสอนรายวิชา วิชาการเรียนรู้ ขึ้น อีกทั้งยังเป็นคณะแรกที่มีการผสมผสานหลักสูตรเชิงสหวิทยาการและ Active Learning เข้าด้วยกันคณะวิทยาการเรียนรู้และศึกษาศาสตร์ มหาวิทยาลัยธรรมศาสตร์, กว่าจะมาเป็นเรา , สืบค้นเมื่อ 8 เมษายน 2560

 ประวัติ 
ในปี พ.ศ. 2557 เนื่องจากมหาวิทยาลัยธรรมศาสตร์เล็งเห็นว่า การศึกษาของไทยมีการเปลี่ยนแปลงอย่างมากในทศวรรษที่ผ่านมา มีการใช้งบประมาณเพื่อการศึกษาโดยเฉลี่ยมากกว่าหนึ่งในสี่ของงบประมาณแผ่นดิน แต่การประเมินผลสัมฤทธิ์ทางการเรียนทั้งในระดับนานาชาติและระดับชาติกลับบ่งชี้ว่าคุณภาพการศึกษาของไทยกำลังตกต่ำลงโดยลำดับ มหาวิทยาลัยธรรมศาสตร์ โดยความเห็นชอบของสภามหาวิทยาลัยธรรมศาสตร์ จึงมีมติให้จัดตั้งคณะวิทยาการเรียนรู้และศึกษาศาสตร์ มหาวิทยาลัยธรรมศาสตร์ ขึ้นเมื่อวันที่ 29 กันยายน พ.ศ. 2557 ในคราวประชุมสภามหาวิทยาลัยธรรมศาสตร์ ครั้งที่ 9/2557 

 หลักสูตรการศึกษา 
 ระดับปริญญาตรี ระดับบัณฑิตศึกษาศิลปศาสตรบัณฑิต (ศศ.บ.)
 สาขาวิชาวิทยาการเรียนรู้ศึกษาศาสตรมหาบัณฑิต (ศษ.ม.)
 สาขาวิชาวิทยาการเรียนรู้และนวัตกรรมการศึกษา
ปรัชญาดุษฏีบัณฑิต (ปร.ด.)
 สาขาวิชาวิทยาการเรียนรู้

 ทำเนียบคณบดี 
 ทำเนียบคณบดีคณะวิทยาการเรียนรู้และศึกษาศาสตร์ มหาวิทยาลัยธรรมศาสตร์ ลำดับที่ รายนามคณบดี วาระการดำรงตำแหน่ง  <center>1 รองศาสตราจารย์ ดร.อนุชาติ พวงสำลี 1 มกราคม พ.ศ. 2559 – 31 ธันวาคม พ.ศ. 2564 2ผู้ช่วยศาสตราจารย์ ดร.อดิศร  จันทรสุข1 มกราคม พ.ศ. 2565 – ปัจจุบัน
# โรงเรียนคลองหาดพิทยาคม
โรงเรียนคลองหาดพิทยาคม  เป็นโรงเรียนสหศึกษาระดับมัธยมศึกษา สังกัดสำนักงานเขตพื้นที่การศึกษามัธยมศึกษา เขต 7 ตั้งอยู่ที่ 325 หมู่ 5 ถนนวัฒนานคร-ทุ่งขนาน ตำบลคลองหาด อำเภอคลองหาด จังหวัดสระแก้ว โทรศัพท์และโทรสาร 037-512234

 สัญลักษณ์ประจำโรงเรียน 
 ตราประจำโรงเรียน : เป็นรูปเสมา มีจักรล้อมรอบเทียนที่สว่าง ด้านล่างมีรูปรถถังและลูกปืนใหญ่ ล้อมรอบด้วยลายน่องสิงห์ หมายถึงโรงเรียนที่สร้างขึ้นด้วยความร่วมมือของชุมชน และกองกำลังทหาร จนได้สถานศึกษาที่ให้ความรู้ สร้างภูมิปัญญา ดุจเปลวเทียนที่ส่องสว่าง
 สีประจำโรงเรียน : ม่วง-ขาว
 คติพจน์ : ปญฺ ญาย ปริสุชฺฌติ
 ความหมายคติพจน์ : บุคคลจะบริสุทธิ์ด้วยปัญญา
 ต้นไม้ประจำโรงเรียน : อินทนิล
 ความหมายในตัวย่อ : ค หมายถึง ความรู้ พ หมายถึง พัฒนา

 ประวัติ 

โรงเรียนคลองหาดพิทยาคมได้รับการอนุมัติตั้งขึ้นเป็นโรงเรียนมัธยมศึกษาในท้องถิ่นและเป็นโรงเรียนมัธยมศึกษาประจำกิ่งอำเภอคลองหาด แบบสหศึกษาตามความประสงค์ของกรมสามัญศึกษา ในวันที่ 1 พฤษภาคม 2530 ทั้งนี้จากความร่วมมือร่วมใจของ นายวุฒิพงษ์ เธียรธำรงค์ ปลัดอำเภอ ผู้เป็นหัวหน้าประจำกิ่งอำเภอคลองหาด และ นายไสว ทาดี ศึกษาธิการกิ่งอำเภอคลองหาดตลอดจนพ่อค้า ประชาชนชาวคลองหาดทุกคน เริ่มแรกโรงเรียนได้เปิดทำการสอนเมื่อ วันที่ 15 พฤษภาคม 2530โดยอาศัยศาลาประชาคมของหมู่บ้านป้องกันตนเองชายแดนไทยกัมพูชา กิ่งอำเภอคลองหาด จังหวัดปราจีนบุรี ซึ่งได้รับความร่วมมือ จากนายใหญ่ นรสิงห์ ผู้ใหญ่บ้าน ซึ่งเป็นผู้รับผิดชอบดูแล มีนักเรียนทั้งสิ้น 64  คน ครูจำนวน 1 คน คือ นายอำนาจ เดชสุภา ผู้ช่วยผู้อำนวยการโรงเรียนวังน้ำเย็นวิทยาคม รักษาการในตำแหน่งครูใหญ่ โรงเรียนคลองหาดสามัคคีราษฎร์บำรุง และได้รับความช่วยเหลือจากนางจุฑามาศ สมบูรณ์เถกิง หัวหน้าการประถมศึกษากิ่งอำเภอคลองหาด ได้ส่งครูในสังกัดสำนักงานการประถมศึกษากิ่งอำเภอคลองหาด มาช่วยทำการสอนจำนวน 4  คนต่อมาทางกรมสามัญศึกษาได้ส่งครูมาทำการสอน   จำนวน 5 คน วันที่ 29 กันยายน 2530 กรมสามัญศึกษาได้แต่งตั้ง นายอำนาจ เดชสุภา ผู้ช่วยผู้อำนวยการโรงเรียนวังน้ำเย็นวิทยาคม เป็นครูใหญ่โรงเรียนคลองหาดสามัคคีราษฎร์บำรุง วันที่ 10 ธันวาคม 2530 ได้ย้ายสถานศึกษาจากที่เรียนเดิมมาสู่ที่ตั้งถาวรของโรงเรียน ในปัจจุบัน ณ บ้านเลขที่ 325 หมู่ที่ 5 ตำบลคลองหาด อำเภอคลองหาด จังหวัดปราจีนบุรี ซึ่งอยู่ห่างจากจังหวัดปราจีนบุรีประมาณ 150 กิโลเมตร และได้เปลี่ยนชื่อ จากโรงเรียนคลองหาดสามัคคีราษฎร์บำรุง เป็นโรงเรียนคลองหาดพิทยาคม พ.ศ. 2536 ได้แยกจังหวัดใหม่ออกจากจังหวัดปราจีนบุรี โรงเรียนคลองหาดพิทยาคม จึงอยู่ในเขตรับผิดชอบของจังหวัดสระแก้ว ซึ่งอยู่ห่างจากจังหวัดสระแก้ว 60 กิโลเมตร

 หลักสูตรการเรียนการสอน 
 ระดับมัธยมศึกษาตอนต้น (มัธยมศึกษาปีที่ 1-3) 
 ห้องเรียนสายศิลป์-วิชาชีพ
 ห้องเรียนสายวิทย์-คณิต
 ห้องเรียนสายวิทย์-คณิต EIS (English for Integated Studies)

 ระดับมัธยมศึกษาตอนปลาย (มัธยมศึกษาปีที่ 4-6) 
 ห้องเรียนสายศิลป์ทั่วไป
 ห้องเรียนสายวิทย์-คณิต
 ห้องเรียนสายวิทย์-คณิต EIS (English for Integated Studies)
# เซร์ฮิโอ โอสเมญญา
เซร์ฮิโอ โอสเมญญา (9 กันยายน พ.ศ. 2421 – 19 ตุลาคม พ.ศ. 2504) เป็นนักการเมืองชาวฟิลิปปินส์ ผู้ที่ได้ดำรงตำแหน่งประธานาธิบดีคนที่สามของฟิลิปปินส์ ตั้งแต่ปีพ.ศ. 2487 ถึงพ.ศ. 2489 เขาเป็นรองประธานาธิบดีของมานูเอล เอเล. เกซอน เมื่อเกซอนเสียชีวิตอย่างกะทันหันในปีพ.ศ. 2487 โอสเมญญาก็ได้ดำรงตำแหน่งแทนเมื่ออายุได้ 65 ปีกลายเป็นผู้ดำรงตำแหน่งประธานาธิบดีที่อายุมากที่สุด (ครองสถิติจนกระทั่งโรดรีโก ดูแตร์เตในวัย 71 ปี ได้รับเลือกตั้งเมื่อปีพ.ศ. 2559) เป็นผู้ก่อตั้งพรรคนาซิโอนาลิสตา โอสเมญญาเป็นชาววิซายันคนแรกที่ได้เป็นประธานาธิบดีMolina, Antonio. The Philippines: Through the centuries. Manila: University of Santo Tomas Cooperative, 1961

ก่อนที่จะได้ดำรงตำแหน่งในพ.ศ. 2487 โอสเมญญาทำหน้าที่เป็นผู้ว่าราชการจังหวัดเซบูจาก 2449 ถึง 2450 สมาชิกและประธานสภาผู้แทนราษฎรแห่งฟิลิปปินส์ตั้งแต่ 2450 ถึง 2465 และ วุฒิสมาชิกในวุฒิสภาชุดที่ 10 สิบสามปีซึ่งเขาทำหน้าที่เป็นประธานวุฒิสภาชั่วคราว ในปี 2478 ในเขาได้รับการเสนอชื่อเข้าชิงตำแหน่งประธานวุฒิสภาโดยมานูเอล เอเล. เกซอนสำหรับการเลือกตั้งประธานาธิบดีในปีนั้น ทั้งคู่ได้รับการเลือกตั้งใหม่ใน ปีพ.ศ. 2484Celso G. Cabrera. "Rodriguez is Nominated as Osmeña's Running-Mate", Manila Chronicle, 22 January 1946, pg. 2
# เกื๋อหล่อ
เกื๋อหล่อ  เป็นเมืองระดับอำเภอของจังหวัดเหงะอานในชายฝั่งตอนกลางเหนือของประเทศเวียดนาม ในปี ค.ศ. 2009 มีประชากร 70,398 คน และมีเนื้อที่ 27.81 ตารางกิโลเมตร

 นิรุกติศาสตร์ 
จากข้อความของ Thiều Chửu และ Dr. Lê Chí Quế "cửa-lò" เป็นการออกเสียงภาษาแอนนาคลาสสิกของคำว่า "kuala" ภาษามาลาโย-โพลีนีเซีย ซึ่งหมายถึงจุดที่แม่น้ำสองสายมาบรรจบกันหรือปากแม่น้ำ
# Boyfriend แฟนผมเป็นผู้ชาย
Boyfriend แฟนผมเป็นผู้ชาย (บอยเฟรนด์ แฟนผมเป็นผู้ชาย) เป็นภาพยนตร์ไทยสร้างจากการ์ตูน Yaoi ฝีมือคนไทยที่เคยโด่งดังเมื่อ 9 ปีก่อน จากเว็บพันทิป.คอม โดยออกฉายเมื่อวันที่ 13 ตุลาคม พ.ศ. 2559 เฉพาะที่ เมเจอร์รัชโยธิน , เอสพลานาด รัชดาภิเษก , โลตัสบางกะปิ , เซ็นทรัลพลาซา อุดรธานี , อีจีวี ขอนแก่น , เซ็นทรัลเฟสติวัล เชียงใหม่ และ เซ็นทรัลพลาซา เชียงใหม่ แอร์พอร์ต นำแสดงโดย โบอิ้ง-สิปปวิศว์ เดชะพหุล, แม็ค-ณัชพล กวยเงิน และ เบสท์-กัญจน์ ศรีวรรณวัฒน์

จากการ์ตูนโด่งดังเมื่อ 9 ปีก่อน “Boyfriend แฟนผมเป็นผู้ชาย” มีผู้ติดตามอ่านกันมากมาย จนได้รับการโหวตให้เป็นกระทู้แนะนำอันดับหนึ่งของเว็บ pantip ทุกตอนที่โพสต์ และยังได้มีผู้ชื่นชอบให้ความสนใจด้วยการแชร์ต่อๆกันในโลกโซเชียลอย่างแพร่หลาย จึงเป็นที่มาและแรงบันดาลใจของผู้กำกับ โน้ต-สราวุธ อินทรพรหม  ที่ได้หยิบนำการ์ตูนเรื่องนี้ขึ้นมาปัดฝุ่น และทำเป็นภาพยนตร์แนวชายรักชาย ตามสไตล์ของตนเอง

 เรื่องย่อ 
"เต้ย"(แสดงโดย: โบอิ้ง-สิปปวิศว์ เดชะพหุล) เด็กหนุ่มจากเชียงใหม่ ย้ายมาเรียนที่กรุงเทพฯตามลำพัง เขาได้รู้จักกับเด็กหนุ่มเกเรชื่อ "เอก"(แสดงโดย: แม็ค-ณัชพล กวยเงิน) ซึ่งเข้ามาตีสนิทกับเขาด้วยวัตถุประสงค์บางอย่าง จนวันเวลาผ่านไป ได้มีเหตุการณ์ต่างๆเกิดขึ้นกับทั้งสองมากมาย ทำให้ทั้งคู่รู้สึกผูกพันกัน จนกลายเป็นความรัก? แต่ทว่า ความรักของทั้งสองได้ถูกจับตามองโดยเหล่าเพื่อนๆในโรงเรียนทั้งคู่ต่างถูกเพื่อนล้อเลียน กลั่นแกล้ง และเกลียดชัง เต้ยกับเอกจะ ตัดสินใจทำอย่างไรต่อไปกับชีวิต

 นักแสดงนำ 
 สิปปวิศว์ เดชะพหุล รับบทเป็น...เต้ย
คาแรคเตอร์: เต้ย เป็นเด็กที่ขี้เกรงใจคน เป็นคนประเภทที่เวลาไม่พอใจอะไร มักเก็บไว้ในใจเสมอ มักไม่พูดออกมาตรงๆ จนทำให้เรื่องบานปลาย กลายเป็นปัญหา  
 ณัชพล กวยเงิน รับบทเป็น...เอก
คาแรคเตอร์: เอก เป็นเด็กที่มีนิสัยร่าเริง เอาแต่ใจ ไม่ค่อยแคร์ความรู้สึกของคนอื่น  เป็นคนที่ไม่เคยคิดร้ายอะไรกับใคร เพียงแค่ทำทุกอย่างให้บรรลุเป้าหมาย โดยไม่เคยสนใจถามความรู้สึกของคนอื่นเท่านั้น
 กัญจน์ ศรีวรรณวัฒน์ รับบทเป็น...ไมค์
คาแรคเตอร์: ไมค์ เป็นเด็กที่ชอบแกล้งคนอื่น ชอบแหย่เพื่อน ไม่ถึงกับเป็นคนไม่ดี ลึกๆแล้วก็เป็นคนรักเพื่อน แค่เป็นคนที่สนุกที่ได้เห็นคนอื่นมีปฏิกิริยาตื่นเต้นตกใจหรือหวาดกลัว ไปตามแผนที่ตัวเองวางไว้

 นักแสดงสมทบ 
 เอมิกา ดวงจรัส รับบทเป็น...ฝน
 พีระภาส จันฤๅชัย รับบทเป็น...ปอนด์
 ณัฐวัฒน์ ทองเงิน รับบทเป็น...เกื้อ
 อุ้มพล กิติกัมรา รับบทเป็น...ผู้กำกับหนังเกย์
 ชรินทร์ บุญยัง รับบทเป็น...ดาราหนังเกย์1
 เสือใหญ่ รัชชานนท์ รับบทเป็น...ดาราหนังเกย์2
 เคน พัชรกรณ์ รับบทเป็น...ดาราหนังเกย์3
 พัศพงศ์ ดวงประสิทธิ์ รับบทเป็น...ครู
# ธีโอดอร์ โมเรล
ธีโอดอร์ กิลเบิร์ต  โมเรล (22 กรกฎาคม 1886 – 26 พฤษภาคม 1948) เป็นแพทย์ชาวเยอรมันซึ่งเป็นที่รู้จักคือเป็นแพทย์ส่วนตัวของอดอล์ฟ ฮิตเลอร์.โมเรลเป็นที่รู้จักกันเป็นอย่างดีในประเทศเยอรมนีสำหรับการรักษาแบบนอกคอกของเขา.เขาได้ช่วยเหลือฮิตเลอร์เป็นประจำวันในสิ่งที่เขาทำเป็นเวลาหลายปีและอยู่เคียงข้างกับฮิตเลอร์จนถึงช่วงสุดท้ายของยุทธการที่เบอร์ลิน

ธีโอดอร์ โมเรล เป็นแพทย์ที่ได้สั่งจ่ายยาให้กับฮิตเลอร์ทั้งหมดเพื่อที่จะรักษาโรคหลายโรคที่ฮิตเลอร์เป็นอยู่และฮิตเลอร์ก็ทานยาหลายเม็ดต่อวัน ซึ่งยาที่โมเรลได้จ่ายยานั้นจะมีดังต่อไปนี้
 Atropa belladonna (2–4 pills with every meal in Koster's Antigaspills, compound containing strychnine, subject of investigation) 
 อะโทรปีน (extract of seminal vesicles) 
 Brom-Nervacit (bromide, since August 1941 a spoonful almost every night, to counteract stimulation from methamphetamine and permit sleep)
 คาเฟอีน
 คาโมมาย
 โคเคน และ อะดรีนาลีน (via eyedrops) 
 อี. โคไล 
 เอนไซม์
 Eukodal or Eukodol (trade name for oxycodone) 
 Eupaverinum (papaverine, antispasmotic)
 Glyconorm (metformin) 
 เมแทมเฟตามีน (as Pervitin and Vitamultin)
 มอร์ฟีน
 Mutaflor (pills prescribed to Hitler for flatulence in 1936, the first unorthodox drug treatment from Morell; bacteria extracted from human faeces, see: E. coli) 
 oxedrine tartrate
 โพแทสเซียม โบรไมด์
 เพอร์เฟนาซีน (a derivative of Phenazone)
 โปรตีน และ ลิพิด มาจากสัตว์ เนื้อเยื่อ และ ไขมัน
 โซเดียม บาร์บิทอล
 สตริกนิน
 ซัลโฟนาไมค์
 เทสโทสเตอโรน
 วิตามิน
# ยาคท์พันเทอร์
ยาคท์พันเทอร์  เป็น รถถังพิฆาต ที่ถูกสร้างขึ้นโดยนาซีเยอรมนีในช่วงระหว่างสงครามโลกครั้งที่สองซึ่งได้รับการดัดแปลงมาจากฐานรถถังของพันเทอร์ ได้เข้าประจำการในปี ค.ศ. 1944 ในช่วงท้ายของสงครามบนแนวรบด้านตะวันออกและตะวันตก ยาคท์พันเทอร์เป็นการผสมผสานระหว่างปากกระบอกปืนขนาด 88 มิลลิเมตร (8.8 cm KwK 43) ของรถถังทีเกอร์ 2 และเกราะและระบบกันสะเทือนของฐานรถถังพันเทอร์ แม้ว่าจะได้รับความยากลำบากจากการผลิตอาวุธปืนของรัฐเยอรมันที่ตกต่ำลง การซ่อมบำรุงและการฝึกฝนในช่วงท้ายสงครามซึ่งส่งผลทำให้ผลิตได้จำนวนน้อย การขาดแคลนอะไหล่และความพร้อมของพลขับรถถังที่ไม่ดี
# เมืองขวา (ประเทศลาว)
เมืองขวา เป็นเมืองในแขวงพงสาลี ทางตอนเหนือของประเทศลาวMaplandia world gazetteer[1]
# ยูฟ่าวิมินส์แชมเปียนส์ลีก
ยูฟ่าวิมินส์แชมเปียนส์ลีก (ชื่อเดิม: ยูฟ่าวิมินส์คัพ) เป็นการแข่งขันระหว่างสโมสรฟุตบอลต่างๆในยุโรป แต่แข่งในรูปแบบของทีมสตรี และไม่มีการแข่งรอบแบ่งกลุ่มเหมือนทีมผู้ชาย โดยเอาทีมแชมป์และรองแชมป์ของแต่ละลีกมาแข่งกัน เริ่มการแข่งขันครั้งแรกในปี ค.ศ. 2001 ในชื่อ ยูฟ่าวิมินส์คัพ ต่อมาได้เปลี่ยนชื่อเป็น "ยูฟ่าวิมินส์แชมเปียนส์ลีก' ในปี ค.ศ.2009 และใช้ชื่อนี้มาจนถึงทุกวันนี้

โดยลักษณะของการแข่งขันคือนำทีมที่คะแนนสูงที่สุดของแต่ละลีกมาแข่งกัน โดยจำนวนทีมก็ขึ้นอยู่กับลีกที่มีค่าสัมประสิทธิ์เยอะที่สุดก็จะมีทีมได้ไปเยอะกว่า โดย บุนเดิสลีกาเยอรมัน ได้โควต้าไป 2+1 ทีม ในขณะที่ ออลสเวนคานสวีเดน,เอฟเอดับเบิ้ลยูเอสแอลอังกฤษ,พรีเมร่าดิวิชั่นสเปน,เซเรียอาอิตาลี,ดิวิชั่น1ฝรั่งเศส,อีลีทดิวิชั่นเดนมาร์ก,รัสเซียแชมเปี้ยนชิพ ได้ประเทศละ 2 ทีม

 ทำเนียบแชมป์และการแข่งขันชิงชนะเลิศ 
ฤดูกาลแชมป์ผลการแข่งขันรองแชมป์สนาม2024-25อาร์เซนอล
|1 - 0 | บาร์เซโลนา
|สนามกีฬาฌูแซ อัลวาลาดึ,ลิสบอน 
|-
|2023-24
|บาร์เซโลนา2 - 0  ลียงสนามกีฬาซานมาเมส,บิลบาโอ 2022-23บาร์เซโลนา
|3 - 2 | โวลฟ์สบวร์ก
|ฟีลิปส์สตาดีโยน,ไอนด์โฮเฟิน 
|-
|2021-22
|ลียง3 - 1  บาร์เซโลนาสนามกีฬายูเวนตุส,ตูริน 2020-21บาร์เซโลนา
|4 - 0 | เชลซี
|กัมลา อุลเลวี,กอเทนเบิร์ก 
|-
|2019-20
|ลียง3 - 1  โวลฟ์สบวร์กสนามกีฬาอาโนเอตา,ซานเซบัสเตียน 2018-19ลียง
|4 - 1 | บาร์เซโลนา
|เฟเรนช์วารอส อารีนา,บูดาเปสต์ 
|-
|2017-18
|ลียง4 - 1  (หลังต่อเวลาพิเศษ) โวลฟ์สบวร์กวาเลรีย์ โลบานอฟสกี ดีนาโม สเตเดียม,เคียฟ 2016-17ลียง
|0 - 0  (หลังต่อเวลาพิเศษ)   7 - 6 (ดวลจุดโทษ)| เปแอสเช
|คาร์ดิฟฟ์ซิตีสเตเดียม,คาร์ดิฟฟ์ 
|-
|2015-16
|ลียง1 - 1  (หลังต่อเวลาพิเศษ)   4 - 3 (ดวลจุดโทษ) โวลฟ์สบวร์กมาเพย์สเตเดี้ยม,เรจโจ้เอมิเลีย 2014-15ไอน์ทรักค์ แฟร้งค์เฟิร์ต
|2 - 1 | เปแอสเช
|เฟรดิกห์สปอร์ตปาร์ก,เยอรมนี 
|-
|2013-14
| โวลฟ์สบวร์ก
| 4 - 3| ไทเรโซ่ เอฟเอฟ
|เอสตาดิโอโดเรสเตโร่,ลิสบอน 
|-
|2012-13
| โวลฟ์สบวร์ก
| 1 - 0| ลียง
|สแตมฟอร์ดบริดจ์,ลอนดอน 
|-
|2011-12
| ลียง
| 2 - 0| เอฟเอฟซี แฟร้งค์เฟิร์ต
|โอลึมเพียชตาดิโยน,เบอร์ลิน 
|-
|2010-11
| ลียง
| 1 - 0| เอฟเอฟซี เทอร์บินโพสดาม
|เครเวนคอตทิจ,ลอนดอน 
|-
|2009-10
| เอฟเอฟซี เทอร์บินโพสดาม
| 0 - 0 (หลังต่อเวลาพิเศษ)   7 - 6 (ดวลจุดโทษ)'' ลียงโคลิเซียมอัลฟ็องโซเปเรซ,เฆตาเฟ
# ฟาโรห์อเลเฟ็น
ฟาโรห์อเลเฟ็น (หรืออาจจะอ่านว่า เพน-อาบู)Günter Dreyer: Umm El-Qaab. Band I: Das prädynastische Königsgrab U-j und seine frühen Schriftzeugnisse. In: Archäologische Veröffentlichungen des Deutschen Archäologischen Instituts Kairo (AV), vol. 86, von Zabern, Mainz 1998, p. 177. เป็นพระนามชั่วคราวของฟาโรห์พระองค์หนึ่งแห่งอียิปต์โบราณก่อนยุคราชวงศ์ แต่เนื่องจากหินแกะสลักและงาช้างแกะสลักที่แสดงพระนามของพระองค์นั้นค่อนข้างเสียหายการระบุพระนามและการมีตัวตนของพระองค์ยังคงเป็นปริศนา

 รัชสมัย 
ฟาโรห์อเลเฟ็นอาจครองราชย์ในสมัยนากาดาที่ 3 ตอนต้น และยังไม่มีใครทราบที่ตั้งของสถานที่ฝังศพของพระองค์Ludwig David Morenz: Bild-Buchstaben und symbolische Zeichen. Die Herausbildung der Schrift der hohen Kultur Altägyptens (= Orbis Biblicus et Orientalis, vol.  205). Fribourg 2004, , p. 91.
# ฟาโรห์ค็อกโคได
คร็อกโคไดล์ (หรืออ่านพระนามว่า Shendjw ในภาษาอียิปต์โบราณ) เป็นพระนามชั่วคราวของผู้ปกครองในสมัยยุคก่อนราชวงศ์ ซึ่งอาจทรงปกครองในช่วงปลายสมัยนะกอดะฮ์ที่ 3 ปรากฏลายหมึกที่กล่าวถึงพระองค์เพียงไม่กี่ชิ้นที่ปรากฏพระนามของพระองค์ ซึ่งถูกเขียนอย่างไม่ประณีตมาก และการอ่านพระนามและการมีอยู่ทั้งหมดของฟาโรห์ "คร็อกโคไดล์" จึงยังเป็นที่โต้แย้งอย่างกันมาก และยังไม่ทราบหลุมฝังพระบรมศพของพระองค์
# ฟาโรห์เนเฮบ
ฟาโรห์เนเฮบ เป็นฟาโรห์แห่งอียิปต์โบราณก่อนยุคราชวงศ์ ซึ่งปกครองสามเหลี่ยมปากแม่น้ำไนล์ปรากฏพระนามในจารึกหินปาแลร์โม (Palermo Stone) ร่วมกับฟาโรห์แห่งอียิปต์ตอนล่างพระองค์อื่น ๆ ไม่ปรากฏข้อมูลเกี่ยวกับพระราชประวัติและรัชสมัยของพระองค์ จึงอาจเป็นฟาโรห์ในตำนานHelck, Untersuchungen zu Manetho und den ägyptischen Königslisten 1956, Berlin: Akademie-Verlag. Untersuchungen zur Geschichte und Altertumskunde Ägyptens 18หรือแม้แต่ไม่มีอยู่จริงO'Mara, Was there an Old Kingdom historiography? Is it datable? 1996, Orientalia 65: 197-208Wilkinson, Toby A. H. (2000). Royal Annals of Ancient Egypt. p.85 New York: Columbia University Press). .
# ฟาโรห์ไอรี-ฮอร์
ฟาโรห์ไอรี-ฮอร์ (หรือ โร (Ro)) เป็นฟาโรห์สมัยยุคก่อนราชวงศ์อียิปต์ในช่วงศตวรรษที่ 32 ก่อนคริสต์ศักราชP. Tallet, D. Laisnay: Iry-Hor et Narmer au Sud-Sinaï (Ouadi 'Ameyra), un complément à la chronologie des expéditios minière égyptiene, in: BIFAO 112 (2012), 381-395, available online จนกระทั่งเมื่อไม่นานมานี้ฟาโรห์ไอรี-ฮอร์ ได้ถูกถกเถียงกันอยู่โดยมีนักอียิปต์วิทยานามว่า โทบี วิลกินสัน เข้าร่วมการอ่านและแสดงความสำคัญของพระนามของพระองค์ อย่างไรก็ตามการศึกษาค้นคว้าที่เมืองอบีดอสในคริสต์ทศวรรษที่ 1980-1990Werner Kaiser, Günter Dreyer: Umm el-Qaab. Nachuntersuchungen im frühzeitlichen Königsfriedhof: 2. Vorbericht, in: Mitteilungen des Deutschen Archäologischen Instituts Kairo (MDAIK), 38th edition. Deutsches Archäologisches Institut, Orient-Abteilung (Hrsg.). de Gruyter, Berlin 1982, pp. 211–246.  และการค้นพบใน ค.ศ. 2012 ของจารึกฟาโรห์ไอรี-ฮอร์ ในคาบสมุทรไซนายยืนยันการมีอยู่ของพระองค์ ฟาโรห์ไอรี - ฮอร์ เป็นผู้ปกครองที่เก่าแก่ที่สุดของอียิปต์ที่รู้จักกันในพระนามและอาจจะเป็นบุคคลทางประวัติศาสตร์ที่เก่าแก่ที่สุดที่รู้จักกันโดยชื่อของพระองค์

ดูเพิ่ม
นะกอดะฮ์ที่ 3 หรืออีกชื่อว่า ราชวงศ์ที่ศูนย์ (Dynasty 0)
คูชิม
# ฟาโรห์คายู
ฟาโรห์คายู พระนามของพระองค์ปรากฏในจารึกศิลาปาแลร์โม (Palermo Stone) ร่วมกับฟาโรห์แห่งอียิปต์ตอนล่างพระองค์อื่น ๆ เนื่องจากไม่มีหลักฐานอื่นมายืนยัน จึงอาจเป็นฟาโรห์ในตำนานที่ไม่มีตัวตนอยู่จริงHelck, Untersuchungen zu Manetho und den ägyptischen Königslisten 1956, Berlin: Akademie-Verlag. Untersuchungen zur Geschichte und Altertumskunde Ägyptens 18O'Mara, Was there an Old Kingdom historiography? Is it datable? 1996, Orientalia 65: 197-208Wilkinson, Toby A. H. (2000). Royal Annals of Ancient Egypt. p.85 New York: Columbia University Press). .